Yasmina d tanazurt d tamedyazt d tigejdit n ccna taqbaylit acku d tin i yecnan ɣef waṭas n yisental ladɣa asentel n lḥif, acku iḥuzatt dayen kan, yerna iḥuza akk tilawin n tmetti taqbaylit ɣef way-a yasmina tettwali tameṭṭut tettwaḥqer acku ur d-thedder ara ɣef lḥeq-is, xas akken ulac ayen ur tesɛedda ara ulac ugur ur d-nesseqsa ara fell-as ulac aɣbel ur nekcim ara tarwiḥt-is, tettwali belli iɣeblan akked lḥid ṭṭafaren kan tameṭṭut, ur as-fkin ara azal ama deg uxxan n yimawlan-is anda ttarran-tt kan d taqeddact ur ttḥussun ara yis-s, ama deg uxxan n urgaz-is anda tettwaḥqer ad txeddem fell-asen ass d yiḍ ttarran-tt kan i lexlawi d tẓegwa ,maḥsub ad txeddem axeddim n berra ad ternu win n uxxam ad tsebbel temẓi-is. Tilawin tiqbayliyin werǧǧin i tent-id-iṣaḥ wawal ɣef lḥeq-nsent ttewaxeddmen-t kan i cɣel n uxxam .